
Spectatori, nu fiţi numai spectatori ? 


Dialog între cititori 


Despina Otileanu (B/. D. 1-7 sc. B 
ap. 39. Hunedoara): «Nu mi-a plăcut deloc 
ce-a scris studentul timișorean lonel Teaha 
despre filmul românesc, în nr. 7 al revistei. 
Dumnealui e atit de sever că mă şi mir 
că s-au mai găsit totuși filme românești 
care să-i placă. Vreau să-l întreb pe tov. 


‘Ionel Teaha de ce i-au plăcut «Drum în 


penumbră» și «Trecătoarele iubiri», care 
nu sint lipsite de «val de mare, val de su- 
părare. disperare, neimpăcare» (ceea ce 
tov. Teaha nu-i place) şi de ce nu i-au 
plăcut «Ciprian Porumbescu» şi «Îintoar 
cerea lui Magellan»? Ce fel de filme vrea 
dumnealui ?» 

Octavian Raica (Sintanarei, jud. Hune- 
doara): «Tov. Teaha e prea zgircit în apre- 
cieri și prea pus pe obiecții la adresa fil- 
mului românesc. Dacă ar fi să disecăm 
fiecare film în parte, fără să ne legăm de 
fleacuri (inclusiv de cite o vorbă de «dum- 
nezei», băgată din necesități de pitoresc 
sau de temperament), ar trebui să fim 
atenți la lucruri mai importante. De exemplu 
Ce este și ce vrea cutare sau cutare film? 
Cită viaţă şi cit adevăr sint în el? Ce eroi 
ne propune? De ce sint ei mai buni sau 
mai răi? Şi-apoi să ne mai gindim și la 
toți oamenii aceia care fac filmele, la zilele 
lor de trudă și la nopțile nedormite, la toti 
oamenii aceia care pe ploaie, pe vint, pe 
furtună şi pe soare trudesc acolo, ca să 
ne vorbească nouă despre noi. Că uneori 
reușesc... Că alteori nu reuşesc...» 


lată ce credem 


«Stejar, extremă urgență» 


Stetan Donath (Bd. Steagul Roșu nr. 21, 
Braşov): «Personajele sint veridice, puter- 
nic conturate pe fundalul epocii și cu totul 
pe măsura evenimentelor cruciale la care 
iau parte. Suspensul, lecție temeinic însu- 
șită de regizor, a oferit spectatorului pasio- 
nante și nu putine momente de reală în- 
cordare. Inteligent gindit din capul locu- 
lui de scenaristul Horia Lovinescu, filmul 
a trecut cu brio pe lingă tentațiile de cari- 
caturizare a negativilor. pe lingă tentatiile 
lozincarde. pe lingă tentatia de a spune 
din chiar primele secvente... sfirșitul. ofe- 
rind astfel spectatorilor o peliculă palpi- 
tantă cu certe virtuți etice şi patriotice» 

Doru Indrieș (Comuna Firliug. jud. Caras- 
Severin): «La început am avut îndoieli asu- 
pra acestui film, dar pe parcurs mi-am dat 
seama că m-am înșelat. E un film bine 
gindit. pe o temă de mare interes pentru 
toate generațiile de spectatori, un film plin 
de actiune, bine susținut de excelenti: 
actori Constantin Diplan. lon Caramitru. 
Irina Petrescu și Amza Pellea. Pe scurt. 
un film care va rămine de neuitat în inimile 
noastre de spectatori». 

Vasile Pop (Str. Lalelelor nr.13, Timi- 
soara): «Actiunea plină de dramatismul 
zilelor lui august '44 (excelentă ideea folo- 
sirii unor secvente din filmele documentare 
ale epocii). mesaiul de înalt patriotism au 
făcut ca filmul «Stejar, extremă urgentă» 
să cîştige repede adeziunea publicului. 
Constantin Diplan a reușit să-l impună pe 
Matei Udrea. model de comportament, de 
spirit de sacrificiu. Totuși, o mică obser- 
vație: filmul are unele momente de folo- 
sire prea insistentă a dialogului (în general, 
în filmul românesc dialogul e excesiv) 
Vrem să vedem acțiune în film. actiune și 
iar actiune». 

Ileana Minculescu (Piaţa Buzești nr. 6. 
Bucureşti): «Steiar, extremă urgentă» se 
poate înscrie între succesele cinematogra- 
fiei româneşti din ultima vreme. datorită 
regiei lui Dinu Cocea, care folosește pro- 
cedee moderne si un limbaj cinematogra 
fic sobru. personal. Şi desigur, să nu 


uităm admirabila interpretare a actorului 
l!on Caramitru. Dar. după părerea mea 
cititoarea Aurora Inoan este nedreaptă cu 


Constantin Diplan, pe care-l copleșește 
cu calificative peiorative. Nu e vina inter 
pretului că rolul său e mai sărac, mai sche- 
matic, prea ostentativ pozitiv. Dacă. în 
scenariu. l-ar fi incercat măcar o nostalgie. 
o ezitare, o remușcare. o amintire... După 
părerea mea, scenariștii au ratat o mare 
ocazie de a crea un personaj uman. com- 
plex, bogat,care să poată tine piept zdrobi- 
torului rol de compozitie creat de ton 
Caramitru. O mare șansă de conflict ar fi 
fost dacă ar fi existat cîte ceva din buna și 
cunoscuta sfișiere între sentiment și dato- 
rie. Mi se va răspunde că la Matei Udrea 
şi sentimentul și datoria erau de aceeași 
parte. Se poate, dar, în cazul acesta, cum 
s-a şi văzut, în film apare schema. Oricum. 
Diplan și-a făcut din plin datoria». 


«Tatal risipitor 


Alex. Marcovici (Bd. llie Pintilie 37. 
București): «Regizorul Adrian Petringenaru 
a elaborat un film în care fiecare cadru. 
fiecare secvență sint alcătuite cu o mare. 
prea mare grijă pentru formă. La fel cum 
elevii din clasele primare. după ce au în 
vătat să scrie, sint puși să facă exercitii 
pentru a scrie frumos. regizorul, fiind deia 


"un profesionist al ecranului, cunosciînd 


bine legile alcătuirii unui film, și-a impus 
să facă un film cit mai frumos. Ca demon- 
strație, filmul e frumos, însă ca forță de 
comunicare pierde multe din valenţele ini- 
tiale ale scenariului, din virtuțile sale rea- 
liste. Filmul capătă astfel o nedorită notă 
de monotonie, dă o impresie generală de 
artificialitate. Savanta succesiune a sec- 
ventelor, o prea frumoasă plastică a ima- 
ginilor, o prea elaborată organizare a ca 
drului, toate acestea înăbușă într-un fel 
autentica dramă a lui «Oaie și ai săi». 
Dincolo de aceasta, «Tatăl risipitor» mi se 
pare totuși un debut interesant, o promi- 
siune interesantă». 

Constantin Onică (Bucureşti): «Am vă 
zut filmul «Tatăl risipitor» și contrar aștep 
tărilor mele, după vizionare, m-am întreba! 
şi continui să mă întreb de ce s-a făcut 
acest film? Care e mesajul lui? Pe cine 
și de ce vrea să convingă? O temă serioasă, 
ca aceea pe care are pretenția că o tra- 
tează, reușește să nu convingă de nimic 
și pe nimeni de vreme ce niciuna din for- 
tele implicate în conflict nu sint suficient 
de viguros conturate și reprezentate. Dim- 
potrivă, în momentele vrute de «mare ten- 
siune», «cu nuanțe tragice», în sală e 
rumoare, se aud chiote, se comentează și 
se ride. Țărănimea e reprezentată prin 
bătrinul Oaie, personaj mai degrabă pito 
resc în interpretarea lui Toma Caragiu, 
ceilalți neștiind ce se întimplă, fiind tiriti 
de «evenimente» sau de caii primăriei care 
aduc documentele ascunse și care repre- 
zintă, se pare, scopul filmului, căci o dată 
cu apariția acestora totul se lămurește și 
se ușurează (de ce-o fi trebuit găsite cu 
orice preț acele registre, n-am aflat?). 
Fostele clase stăpinitoare sint schematic 
reprezentate, pierdute în reverii, jocuri de 
cărți și băutură. De neuitat în acest film 
este electrocutarea unui personaj prin re- 
tezarea firelor de telegraf în urma unei 
performanțe de tir încă neegalată pe plan 
mondial», 


lată ce dorim... 


Pompiliu Comşa (str. J.L. Caragiale 
BI. C-4, sc. B — Tulcea): «Oare noi nu știm 
să facem filme pentru tineri, cu și despre 
viața tineretului? Sincer să-fiu, am văzut 
doar citeva pelicule, foarte puține, care au 
incercat să dezbată problemele tinerei ge- 
neraţii și acelea de o valoare cu mult sub 
nivelul acceptabilului. De ce? Nu avem 
actori tineri, dornici să joace în filme în 
care să ne recunoaștem? Nu avem regizori 
care ar vrea să semneze asemenea peli- 
cule? Mira-m-aș! Şi atunci! Ce mai aștep- 
tàm?» 

Georgescu Cristina (str. Lacul Fortuna 4. 
Bucureşti): «Filmele pentru copii şi adoles 
cenți rămin un vis pentru noi. În afară de 


scrisoarea lunii 


Pentru o antologie a filmului românesc 


După apariția acelui fragment dintr-o scrisoare a mea la rubrica «Scrisoarea 
lunii» din nr. 7 al revistei, am primit zeci de scrisori de la cititori din toată țara. Mi s-a 
reproșat cu multă «asprime» că sînt prea... aspru, că nu-mi plac filmele românești. 
Nu e adevărat: Şi mie și colegilor mei ne plac filmele românești. Dar am vrea să ne 
placă şi mai mult. Am făcut o anchetă printre colegi, o anchetă de la om la om, la 
care au răspuns 177 de studenți mediciniști (77 fete, 100 băieți). lată și părerile lor: 

@ 136 studenți au răspuns că merg mai des, in ultima vreme, la filmele românești. 
@ 170 dintre ei sînt de părere că e vizibil un salt calitativ în filmul românesc, 


mai ales în ceea ce priveşte regia. 


e Fiimul politic și istoric se află pe primul loc în ordinea preferințelor a peste 
jumătate din cei care au răspuns la anchetă. 

e Cei mai mulți dintre ei merg la film nu doar din simplă curiozitate, pentru a 
vedea ce se mai întimplă prin filmul românesc. Studenţii caută să-şi confrunte 
propriile lor puncte de vedere despre viață, despre lumea în care trăim, cu cele 


existente în filmele românești. 


Am făcut chiar şi un clasament al celor mai bune filme românești, după opiniile 
studenților, clasament care nu mi se pare relevant,deoarece în el nu figurează deci! 
filme realizate în ultimii ani. Vreau să spun că sint multe filme românești mai vechi 
şi unele foarte bune pe care generaţia noastră n-a avut prilejul să le vadă. lată de 
ce cred că televiziunii îi revine sarcina de a difuza o «antologie» a filmului românesc, 


acțiune culturală mai mult decit utilă. 


lonel Teaha 
student anul VI Medicină 
Bd. Armata Roșie 23—25, Arad 


N.R.: Scrisoarea dvs. a sosit cum nu se poale mai bine. După cum se vede, dialogul 
stirnit de «Scrisoarea lunii» din nr. 7 al revistei, continuă. Şi e de sublinial ideea că 
cititorii sint alături de filmul românesc şi la bine şi la greu, că dacă filmele noastre ne 
plac aşa cum sint e normal să «dorim să ne placă și mai mult». 


«Cireșarii», cu personaje cam maturizate, 
aceste filme lipsesc cu desăvirșire. Ne 
lipsește realitatea uneori naivă a adoles- 
cenților de 16-17 ani, ne lipsește imagina- 
tia, ne lipsesc visurile, zimbetele și uneori 
suspinele copiilor și adolescenților. Am 
să fac rost de o clepsidră. Apoi am să 
aştept, am să aştept, uitindu-mă cum curge 
nisipul. O să așteptăm pînă o să creștem 
mari şi noi n-o să mai avem nevoie de 
filme pentru copii și adolescenți. Dar atunci, 
vor fi alții, altă generaţie de copii și adoles- 
cenți care și ei...» 

Paraschiva Pirjol (Sirei-Singiorgiu nr. 
245 jud. Hunedoara): «Filmul pe care vreau 
să-l propun și pe care mi-ar place să-l văd 
are ca erou principal pe unul dintre cei mai 
mari ¿poeti ai țării noastre, pe Luceafărul 
poeziei româneşti, pe Mihail Eminescu» 

Dumitru Viman (com. Sisești, jud. Mara- 
mureş): «Vreau să mă adresez regizorului 
şi actorului Sergiu Nicolaescu, realizator 
a numeroase filme istorice care s-au bucu- 
rat de un real succes de public. Am întil- 
nit în filmele lui eroi din veacurile trecute, 
figuri de seamă intrate în istorie şi în le- 
gendă, iată de ce, noi tinerii dintr-un sat 
din nordul țării, îi propunem să realizeze 
un film despre legendarul haiduc maramu 
reşean Pintea Viteazul». 

lacob Makarov (str. Avram lancu 4, 
Hunedoara): «Aş vrea să mă faceți să în 
teleg, de ce «Solaris» a ocolit provincia sau 
numai o parte din ea. Aș putea adăuga 
„«Clovnii», «Copilul sălbatic» şi multe alte 
filme despre care au scris ziarele, și au 
scris de bine, și am așteptat să le văd și în 
oraşul nostru, pe ecranele căruia s-au pe- 
rindat continuu tot felul de vandane, de 
flori și de grădinari». 


Telefilia 
——————————————————————————— 


«Cireșarii» 


Fotescu Mariana (Salina, jud. Olt) 
«Dintre toate filmele românești văzute de 
mine, și cred că și dintre cele pe care nu 
le-am văzut, cel mai bun a fost, este şi 
cred că va fi «Cireșarii». M-am despărțit 
greu de eroii acestui serial care au devenit 


«Elixirul tinereții», în regia lui Gh. Naghi, 
cu Ana Szeles şi Florin Piersic. 


Anul XII nr. 12 Decembrie(144) 


Ecaterina Oproiu 


pentru totdeauna prietenii mei». 

N.R.: O să vă placă și mai mult, dacă o 
să citiți și cărțile lui Constantin Chiriţă. 

Laila Samoil (sir. Republicii 15, Galati): 
«Eram foarte curioasă. «Cireșarii» sint pri- 
etenii mei incă din clasa a IV-a. Şi-acum, 
cind mă pregătesc să termin şcoala, ce 
dezamăgire! Poate că elevii care acum de- 
senează liniuțe, poate că ei au fost încîn- 
taţi, dar eu... Cum să vă explic? Dan îmi 
era cel mai simpatic, dar felul cum își debi- 
tează glumele este cel mai bun banc pe 
care l-a putut face. Ursu vrea parcă să 
demonstreze că a consumat cu încredere 
glucoză și că face de la șase luni culturism. 
Lucia vrea parcă să ne convingă că pămin- 
tul e rotund, iar Maria se amuză dindu-și 
seama că nu va fi niciodată visătoare decit 
dacă i se va impune lucrul acesta. Vai, ce 
serial era să fie! Dar n-a fost... Şi să vă 
spun secretul: serialul nu-i reușit pentru 
că interpreții nu sint interpreți. Vă induc 
în eroare. Sint de fapt niște copii japonezi 
care învaţă prin corespondenţă limba româ- 
nă. În fiecare duminică la orele 17 fix făceau 
exerciții practice. La televizor». 

Mihai Constantin (sir. Avrig 63, Bucu- 
reşti): «Cireșarii» mi-au lăsat un gust săl- 
ciu, un sentiment de insatisfacție. Deși 
avea toate premizele unui film bun (un 
roman de mare succes datorat scriitorului 
Constantin Chiriţă, un regizor, Andrei Bla- 
ier, cu experienţă în filmul pentru copii și 
tineret), filmul nu e decit o imensă dezilu- 
zie. Eroii sint departe de modelele din 
carte. Se prea poate ca interpreţii lor să fie 
elevi buni și conștiincioși, dar s-au jucat 
rău de-a actorii și de-a filmul». 


In două vorbe... 


Neculai Lelescu (sir. Țărușanu 18, Bucu- 
reşti): Columbo? Ce să mai vorbim, a fost 
intr-adevăr nu «locotenentul», ci «amiralul 
serilor de simbătă». O dată cu noi, cu 
dumneavoastră, o lume întreagă îl regretă. 

lon Sălișteanu (str. N. Bălcescu 24, 
Bistrița): Am primit studiul dumneavoastră 
despre Gerard Philipe. Aşteptăm și partea 
a doua ca să ne facem o idee. 

Lucia Fesci (str. Filimon Sirbu, bl. XI, 
sc. C, el. 3; Silvia Bozdog, com. Orlat, 
jud. Sibiu): Ne pare rău, nu avem numere 
vechi. Poate vă ajută careva dintre cititori. 


CINEMA, Piaţa Scînteii nr. 1, Bucureşti 


Exemplarul 5 lei 


41017 


Cititorii din străinătate pot face abonamente adresindu-se întreprinderii 
«Rompresfilatelia» — Serviciul import-export presă 
București, Calea Grivitei nr. 64-66 P.0.B—Box 2201 


Prezentarea artistică: 
Anamaria Smigelschi 


Prezentarea grafică: 
Ioana Moise 


Tiparul executat la 
Combinatul poligrafic 
«Casa Scinteii» — Bucureşti 

Genericul descrie un peisaj 

al dezolării; cîmpii nestfir- 

şite și parcă nelocuite; un 

călăreț le străbate fără să 

le vadă. Galopul calului său 

are ceva din impetuozitatea 
urmăririi unui destin. Un sentiment de 
disperare, dar și de mare nădejde se insta- 
lează chiar de la început. Așa începe 
filmul «Nemuritorii» și genericul împreună 
cu primele secvențe ne plasează într-un 
cadru care ne transmite senzația de «de- 
parte de acasă» a eroilor filmului. Pentru 
că sintem într-adevăr undeva în Europa 
începutului de secol al XVII-lea, cimpii 
neprimitoare, burguri cu ulițe strimte unde 
parcă la fiecare colț pindește o amenin- 
tare. Între zidurile grele, forfotă și neli- 
nişte. În această atmosferă începem să-i 
cunoaștem, să-i desluşim unul cite unul 
pe cei 13 cavaleri ai onoarei, ai jurămintu- 
lui ținut, a căror poveste — între istorie 
și legendar — ne-o propune în filmul său 
(după o idee ce i-a fost oferită de scriitorui 
Titus Popovici) regizorului Sergiu Ni- 
colaescu. 

Realizatorul adoptă tonul cind patetic, 
cînd fantast, cînd al unui realism concret 
pentru această poveste a unor cavaleri 
ajunşi în zdrențe, dar nu fără onoare, 
această poveste a unor luptători care îşi 
țin jurămiîntul trecînd prin toate încercă- 
rile fizice şi morale, încercări care le pre- 
tind acte de bărbăție, mereu alte suferințe, 
într-o peregrinare al cărei unic ţel nu poate 
fi decit ajungerea pe meleagul natal. ` 

Cert, au existat — după dispariția tra- 
gică a lui Mihai Viteazul — oșteni ai 
acestuia care au avut de pribegit, departe, 
foarte departe de țară, au avut de suferit 
nețărmurit — din captivitate în captivitate, 
de pe un țărm pe altul, pînă să ajungă, 
atiția ciţi vor fi ajuns, Înapoi acasă. 

La limita dintre istoric și hiperbolârea 
lui, filmul își propune cu succes să păs- 
treze o vibrație legendară. 

Prin aceasta, prin sentimentul dorului 
de acasă pe care-l sugerează atit de stă- 
ruitor, aş spune că filmul depășește ca- 
drul simplu al unui fapt de epocă, ca şi 
pe acela al unui simplu film de acţiune, 
şi face, în felul acesta, o trimitere insisten- 
tă spre noi, cei de azi, care urmărim filmul. 
El capătă un ecou sau poate chiar mai 
mult, o prezenţă, în atmosfera de astăzi 
atit de pătrunsă de vibrația iubirii de țară. 
În această perspectivă sînt privite și per- 
sonajele filmului, manifestarea dorului de 
acasă fiind de altfel planul pe care evo- 
luează toți cei 13 cavaleri ai disperării 
(cum ar mai putea fi, de altfel, numiţi). 
Evident, dacă realizatorul ar fi dispus de 
un scenariu de o mai mare precizie în 
definirea, în portretizarea fiecăruia dintre 
cei 13 (ceea ce eventual ar fi oferit și te- 
renul evitării unor stereotipii de acţiune, 
de întimplări şi de comportamente), unele 
cadre ale filmului ce par a avea doar func- 
ţia de a face legătura cu alte cadre (dar 
cadrul de legătură ne lasă senzaţia că 
durează mai mult decit cadrul pe care îl 
introduce și care este pivot) ar fi avut și 
ele o altă greutate în economia filmului. 
Dar prin aceste schiţe de 13 personaje care 
răspund unui singur comandament psihic 
şi moral — realizatorul impune — pentru 
că asta a vrut în primul rind — vibrația 
unei idei, a unui sentiment obsedant, 
face să se simtă dorul de casă al eroilor 
pe care-i conduce, prin întimplări şi înde- 
lungi cavalcade, renunţind la nuanţări de 
caracter. Aceștia ne apar, cu cite o sin- 
gură dimensiune caracterizantă, la unii 
mai vădită, la alţii mai vagă. Astfel, la 
unul onoarea se asociază cu un devota- 
ment fără margini, dar și cu o înţelepciune 
de comandant -de oaste care înţelege că 
onoarea şi jurămintul nu pot fi nişte simple 
angajamente formale, că ele trebuie să 
aibă o cauză supremă. lon Besoiu de- 
monstrează în acest rol, după o nepermis 
de lungă absenţă de pe ecran, virtuțile 
unui actor de mare inteligenţă scenică și 
de o imensă sinceritate a comunicării. 
De remarcat că este unul din rarii inter- 
preți care, deși «de profesie» actor de 
teatru, aici, în acest rol, se dovedește 


a fi un excelent actor de film. Este probabil 
şi unul din rolurile cele mai semnificative 
pe care lon Besoiu le-a realizat în film. 
La un altul din acești oșteni ai onoarei 
apare drept particularitate o anumită șire- 
tenie cu ajutorul căreia se descurcă mai 
bine prin atit de complicatele situaţii prin 
care trece. Amza Pellea, căruia i-a re- 
venit acest rol, face la rîndul său o de- 
monstraţie de aptitudini seducătoare prin 
farmecul cu care pare că își improvizează 
amănunte semnificative pentru personajul 
său. Reținem, de asemenea, portretul dur, 
neînduplecat pe care Ilarion Ciobanu 
îl realizează în rolul unuia dintre acești 
13 care dă, în primul rînd, o luptă cu sine, 
o luptă în care sentimentul onoarei este 
urmărit de cel al unei răzbuneri neindu- 
plecate. Ilarion Ciobanu demonstrează 


o adevărată dexteritate a dozajului şi o 
forță scenică care l-a impus demult ca 
unul din actorii noștri de frunte. Mai în- 
tilnim un personaj, acesta cel mai tipic 
climatului legendar pe care și l-a ales 
narațiunea sau naratorul, cel al cavaleru- 
lui cu un profund simț al onoarei, dotat 
cu o mare dibăcie în acţiune,dar la care 
apare și presentimentul tragic, acceptat 
cu toată luciditatea, presentimentul nece- 
sităţii jertfei de sine cînd altă cale de în- 
deplinire a datoriei ar părea că nu mai 
există. În acest personaj, pe care realiza- 
torul Sergiu Nicolaescu l-a încredinţat 
actorului Sergiu Nicolaescu, acesta, ca 
de obicei, beneficiind de dubla ipostază, 
este la nivelul la care-l întîlnim întot- 
deauna în propriile sale filme. 


Realizatorul  «Nemuritorilor» a mai 

recurs pentru două personaje, din păcate 
prea episodice pentru. posibilitățile acto- 
rilor respectivi, la colaborarea lui Gheor- 
ghe Dinică și Colea Răutu care, cum era 
de așteptat, punctează convingător (ar fi 
putut crea niște roluri de mult mai mare 
întindere dacă ar fi avut partitură) două 
figuri de tristă memorie din nu mai puţin 
trista istorie a acelui secol. Am încercat 
să schiţăm unele particularități ale «Ne- 
muritorilor» lui Sergiu Nicolaescu. Nu 
însă ale tuturor pentru 'că, adevărat este, 
nu toţi cei 13 au răgazul să-şi divulge per- 
sonalitatea sau o cit de sumară biografie. 
Doar 4 sau 5 personaje se distanțează 
iar restul, din păcate, se mulțumesc a 
rămine într-o figuraţie, e drept, foarte 


activă. Dar există, pe de altă parte, în 
film, un personaj ciudat care — fără nici 


de țară este mai presus decit viața 


o intenţie de reproș sau dimpotrivă de 
măgulire — ne trimite cu gindul la Brecht: 
femeia mută, interpretată cu atita conți- 
nut dramatism de către Gina Patrichi. 
Ceea ce la o lectură de scenariu ar fi 
putut să pară nepotrivit, inadecvat unui 
story dominat de 13 bărbaţi prinși într-o 
acțiune atit de dinamică, se transformă 
în film, cu aportul evident, dacă nu chiar 
exclusiv, al interpretei, într-o prezenţă 
inedită. Gina Patrichi a știut să confere 
acestei prezenţe fără replică expresia 
unei umanităţi care strigă din priviri și 
gesturi măsurate o durere nemăsurată, 
o imensă nedreptate ca și imensa ei par- 
ticipare la o cauză și o luptă cărora li se 
închină cu viaţa, cu sufletul, cu o înţele- 
gere care pînă la urmă se poate dispensa 
de vorbe. 


Productie a Casei de filme nr. 5. Regia: 
Sergiu Nicolaescu. Adaptare cinemato- 
gratică de Sergiu Nicolaescu a scenariului 
«După furtună» de Titus Popovici. Ima- 
ginea: Alexandru David. Decoruri: Filip 
Dimitriu, Richard Schmidt, Sever Frentiu, 


Costume: Hortensia Georgescu, Petre Ve- 
niamin. Muzica: Tiberiu Olah, Nicolae 
Covaci. Cu: Amza Pellea, lon Besoiu, lla- 
rion Ciobanu, Sergiu Nicolaescu, Jean Con- 
stantin, Colea Răutu, Gheorghe Dinică, Heide- 
Marie Wenzel, Gina Patrichi 

Imaginea filmului (Alexandru David) 
este frumoasă prin atmosfera, prin senti- 
mentul pe care-l sugerează. Ea nu este 
frumoasă în sine, calofilă şi de fapt im- 
personală (cum se întimplă atit de des, 
mai ales în astfel de filme). Decorul (în 
cea mai mare măsură natural) este de 
fapt un cadru viu şi el,iar — lucru destul 
de rar în filmul nostru — costumul este 
parte din biografia personajelor, este do- 
vada concretă a existenţei și condiţiei 
lor de existenţă, este, aş spune, un costum 
care «trăieşte». (Decoruri: Filip D'mitriu, 
Richard Schmidt, Sever Frențiu; costu- 
me: Hortensia Georgescu, Petre Venia- 
min). 

Filmul «Nemuritorii» povestește această 
legendă a cavalerilor onoarei, deznă- 


dejdii și cutezanţei într-un spirit foarte 


alegru, punctind pe alocuri cu umor, pe 
alocuri cu duioşie, pe alocuri cu patetism 
povestea, pină la urmă captivantă. 


Mircea ALEXANDRESCU 


